b'\n_START_ARTICLE_\n\xc5\xbdeljko Ra\xc5\xbenatovi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nRodil se je v Bre\xc5\xbeicah v \xc4\x8drnogorski dru\xc5\xbeini. Njegov o\xc4\x8de je bil polkovnik Veljko Ra\xc5\xbenatovi\xc4\x87, ki je slu\xc5\xbeboval kot \xc4\x8dastnik Jugoslovanskega vojnega letalstva v Sloveniji in je bil ugleden partizan. Tudi njegova mati, Slavka Josifovi\xc4\x87, je bila partizanka. O\xc4\x8de je bil po tridesetletih letih slu\xc5\xbeenja odpu\xc5\xa1\xc4\x8den iz JLA, ker je nasprotoval Titovemu ukazu, da lahko biv\xc5\xa1i piloti Neodvisne dr\xc5\xbeave Hrva\xc5\xa1ke letijo sami (predhodno so lahko leteli le v paru s preverjenim komunistom). Zaradi tega se je dru\xc5\xbeina preselila v Beograd, kjer je Veljko za kratek \xc4\x8das postal minister za promet in zveze, nakar je bil upokojen. _NEWLINE_Zaradi o\xc4\x8detovega vedenja je dru\xc5\xbeina kmalu razpadla, \xc5\xbdeljko pa se je pri\xc4\x8del upirati. Tako je bil ve\xc4\x8dkrat pretepen, ve\xc4\x8dkrat je pobegnil od doma in nazadnje je bil poslan v pobolj\xc5\xa1evalnico._NEWLINE_Vedno bolj je pri\xc4\x8del delovati v kriminalnem podzemlju, a so ga vedno re\xc5\xa1ila o\xc4\x8detova poznanstva. Ta mu je priskrbel slu\xc5\xbebo varnostnika Staneta Dolanca. Kljub temu je leta 1972 pobegnil v tujino, kjer je nadaljeval svojo kariero kot ropar in morilec; deloval je predvsem na podro\xc4\x8dju Belgije, Nizozemske, \xc5\xa0vedske, Nem\xc4\x8dije, Avstrije, \xc5\xa0vice in Italije. Leta 1974 so ga zaprli v Belgiji, a je pobegnil \xc4\x8dez tri leta; leta 1979 so ga aretirali na Nizozemskem, a jim je \xc4\x8dez dve leti ponovno u\xc5\xa1el. Zaradi vsega tega se je zna\xc5\xa1el tudi na Interpolovem seznamu desetih najbolj iskanih kriminalcev._NEWLINE_Leta 1973 je pri\xc4\x8del delovati kot uslu\xc5\xbebenec Udbe za likvidiranje jugoslovanske politi\xc4\x8dne emigracije in teroristov.\n_START_SECTION_\nZasebno \xc5\xbeivljenje\n_START_PARAGRAPH_\nArkan je bil dvakrat poro\xc4\x8den, nazadnje z znano srbsko pevko Svetlano Ra\xc5\xbenatovi\xc4\x87 \xe2\x80\x93 Ceco. Imel naj bi tudi ve\xc4\x8d otrok.'